En latín distinguiban entre rivus ("rigachuelo", "arroyo") y flumen/fluvius ("curso important d'augua", "río"), a l'egual que actualment en rumán se diferencia entre râu y fluviu. En latín hispanico rivus desplazó a flumen, durando més tiempo l'uso de flumen en arias marguinals como l'Alto Aragón. Encara hue en aragonés tensín dicen en sale un flumen dicindo que "en sale muitos". O mesmo río Ebro amaneix como flumen de Ebro en bell documento medieval d'o Monesterio de Rueda escrito en aragonés medieval. Por atra part a fonetica aragonesa, que conserva o grupo fl- (eixemplo clasico de "flama"), permite que a parabra latina se conserve con menor alteración. En a Comunidat de Calatayú bi ha un lugar dito Flumes.